TEHNISKĀ SPECIFIKĀCIJA
Grīdu segumu atjaunošanas darbi Kultūras centrā “Berģi”

Objekts: Kultūras nams, Brīvības gatve 455, Rīga
Darbu nosaukums: Parketa un koka grīdu atjaunošanas darbi
1. Darbu mērķis
Nodrošināt kultūras nama telpu grīdas segumu atjaunošanu, uzlabojot to tehnisko un vizuālo stāvokli, kā arī pagarinot ekspluatācijas laiku.
2. Veicamo darbu apjoms
Darbi veicami šādās telpās:
· Lielā zāle – aptuvenā platība 253 m²; 
· Mazā zāle 123 m² ;
· Biroja telpa – aptuvenā platība 147 m²; 
·  Lielās zāles skatuve 169 m² .
Pirms darbu uzsākšanas Pretendentam jāveic objektu apsekošana un precīza darbu apjomu noteikšana.
3. Tehniskās prasības
3.1. Lielā zāle
Veikt pilnu parketa grīdas atjaunošanu.
Darbu ietvaros:
· pilnībā noslīpēt esošo lakas pārklājumu līdz koksnes virsmai;
· veikt nepieciešamos lokālos remontdarbus;
· aizpildīt spraugas un nelielus bojājumus;
· veikt grīdas virsmas starpslīpēšanu;
· uzklāt jaunu pusmatētu lakas pārklājumu vismaz trīs kārtās, ievērojot ražotāja tehnoloģiskās prasības.
3.2. Mazā zāle
Veikt parketa grīdas virskārtas atjaunošanu.
Darbu ietvaros:
· veikt esošā lakas pārklājuma virsmas slīpēšanu;
· veikt nepieciešamos lokālos remontdarbus;
· uzklāt jaunu pusmatētu lakas pārklājumu vismaz trīs kārtās, ievērojot ražotāja tehnoloģiskās prasības.
3.3. Biroja telpa
Veikt pilnu parketa grīdas atjaunošanu.
Darbu ietvaros:
· veikt dziļo slīpēšanu līdz koksnes virsmai;
· veikt nepieciešamos lokālos remontdarbus;
· aizpildīt spraugas un bojājumus;
· veikt starpslīpēšanu;
· uzklāt jaunu pusmatētu lakas pārklājumu vismaz trīs kārtās, ievērojot ražotāja tehnoloģiskās prasības.
3.4. Lielās zāles skatuve
Veikt koka dēļu grīdas atjaunošanu.
Darbu ietvaros:
· veikt virsmas slīpēšanu;
· veikt bojāto dēļu vai atsevišķu grīdas elementu remontu vai nomaiņu;
· aizpildīt bojājumus un nostiprināt vaļīgās vietas;
· veikt virsmas sagatavošanu apstrādei;
· uzklāt profesionālu skatuves grīdām paredzētu melnu matētu eļļas pārklājumu, ievērojot ražotāja tehnoloģiskās prasības.
4. Prasības darbu izpildei
· Darbi jāveic, maksimāli samazinot putekļu izplatību blakus telpās.
· Pretendentam jānodrošina telpu aizsardzība pret bojājumiem darbu veikšanas laikā.
· Darbu veikšanai izmantojamajiem materiāliem jābūt paredzētiem sabiedriskām telpām ar intensīvu noslodzi.
· Izmantotajiem materiāliem jāatbilst Eiropas Savienības normatīvo aktu prasībām.
· Pēc darbu pabeigšanas telpas jānodod tīras un pilnībā sagatavotas ekspluatācijai.
· Pretendentam jānodrošina garantija veiktajiem darbiem ne mazāk kā 24 mēnešus.
5. Pretendenta pienākumi
· Pirms piedāvājuma iesniegšanas veikt objekta apsekošanu;
· precizēt darbu apjomus un nepieciešamos materiālus;
· nodrošināt visus nepieciešamos materiālus, tehniku un darbaspēku;
· organizēt būvgružu un citu atkritumu savākšanu un utilizāciju.

6. Rezultāts
Atjaunotas kultūras nama lielās zāles, mazās zāles un biroja telpas parketa grīdas, kā arī atjaunota skatuves koka dēļu grīda, nodrošinot estētisku izskatu, drošu ekspluatāciju un ilgtspējīgu grīdas seguma kalpošanu.

